شەفەق نیوز- کوانەترین ماشین شار کرماشان، جیپێگە مودڵ 1942 زایەنی ک هێمانیش ئازا و بەزەڵ، دە خیاوانەێلەێ کرماشان، گل دیارێ.
کامیار دانشگر، خاون ئی ماشینە وتگە چوون ئەو کوانە‌ماشینەێلە ک هامداێ یە‌نە یانێ هن ئەێت موزەفەردین‌شاێ قاجارن، هە هانە مووزەێلە، دتوانیمن بویشیمن ک یە قەدیمیترین ماشینێگە ک هێمان ها دە نام خیاوان.
ئی جیپە، هە وەختێ ک ئاسمانە ساسە و واران وەشەن ووەفر و نم و تەڕ نییە، ئی ماشینە دیارننە دەر.
دانشگر وت: ئی ماشینە هن ئەرتش ئامریکا بییە و ئەوسا کارەێل نزامی و خابرکردن و کارەێلەێ خزمەتکاری وەێ ئەنجام دریاگە.
ئەو ک بەرپرس کومیتەێ ماشینەێل کڵاسیک کرماشانە دە دریژاێ قسەێلەێ وت: نەوەد ماشین کڵاسیک ها دە ئوستان کرماشان ک هەر ساڵ دە نمایشگاێلەمان بەشداری دکەن.
خووە بزانن؛ ماشینەێلێ ک سی ساڵ لە سازریانێیان چگە و دی کارخانەێلە لەیان نەدسازن، وەیان دویشن "ماشین کڵاسیک".
